cyanic-selkie/wikianc huggingface dataset:
คณะพยาบาลศาสตร์ มหาวิทยาลัยเชียงใหม่
หน่วยงานและภาควิชา
- ศูนย์นโยบายและผลลัพธ์ทางการพยาบาล (Nursing Policy and Outcome Center: NPOC)
- ศูนย์วิจัยและนวัตกรรมด้านการดูแลผู้สูงอายุ (Center for Research and Innovation in Elderly Care: CRIEC )
- ศูนย์พัฒนางานวิจัยด้านสุขภาพทางเพศและอนามัยเจริญพันธุ์ (Center for Developing Research on Sexual and     Reproductive Health: SH-RH )
- ศูนย์พัฒนาระบบและกลไกการดูแลเด็กและวัยรุ่น (Center of system and mechanism development for children       and adolescents care: CdCaC )
- หอพักนักศึกษาในกำกับ คณะพยาบาลศาสตร์ มหาวิทยาลัยเชียงใหม่
- หลักสูตรอบรมระยะสั้นและระยะยาว
อาคาร 1 คณะพยาบาลศาสตร์ (N1)
เป็นอาคารสูง 6 ชั้น อยู่บริเวณติดกับถนนสุเทพและหอผู้ป่วยฟื้นฟู และอาคารศรีพัฒน์ โรงพยาบาลมหาราชนครเชียงใหม่ ภายในอาคารประกอบไปด้วยห้องประชุม ห้องบรรยาย สำนักงานกลุ่มวิชาต่างๆ และสำนักงานสมาคมพยาบาลแห่งประเทศไทย สาขาภาคเหนือ
อาคาร 2 คณะพยาบาลศาสตร์ (N2)
เป็นอาคารสูง 6 ชั้น ภายในอาคารประกอบไปด้วยพิพิธพันธ์ประวัติคณะพยาบาลศาสตร์ มหาวิทยาลัยเชียงใหม่ มูลนิธิพยาบาลศาสตร์ มหาวิทยาลัยเชียงใหม่ ร้านกาแฟ ห้องสมุดคณะพยาบาลศาสตร์ ศูนย์ ITSC ห้องประชุมวิจิตร ศรีสุพรรณ ห้องบรรยายศตวรรษที่21 และห้องฝึกปฏิบัติการพยาบาลสำหรับการเรียนการสอนในรายวิชาปฏิบัติการ
อาคาร 3 คณะพยาบาลศาสตร์ (N3) หรือ อาคารเทพกวี
เป็นอาคารสูง 6 ชั้น อยู่บริเวณเดียวกับอาคาร1 และอาคารNT ภายในประกอบไปด้วยห้องบรรยาย สมาคมศิษย์เก่าคณะพยาบาลศาสตร์ และสำนักงานกลุ่มวิชาต่างๆของคณะ
อาคาร 4 คณะพยาบาลศาสตร์ (N4)
เป็นอาคารสูง 5 ชั้น ภายในอาคารประกอบไปด้วยสำนักงานคณบดี คณะพยาบาลศาสตร์ สำนักงานศูนย์บริการพยาบาล สำนักงานศูนย์ความเป็นเลิศทางการพยาบาล ห้องปฏิบัติการคอมพิวเตอร์ ห้องประชุม ห้องบรรยายกลุ่มเล็ก ลานกิจกรรม และลานจอดรถสำหรับบุคคลากร
อาคารเรียนรวมคณะพยาบาลศาสตร์-เทคนิคการแพทย์ (NT)
เป็นอาคารสูง 5 ชั้น อยู่บริเวณเดียวกันกับอาคาร1 และอาคาร3 และใกล้กับอาคารสงฆ์อาพาตและหอผู้ป่วยฟื้นฟู มีทางเดินยกระดับเชื่อมกับอาคาร1 อาคาร3 และอาคารเรียนของคณะเทคนิคการแพทย์ และภายในอาคารประกอบไปด้วยห้องบรรยาย สโมสรนักศึกษาคณะเทคนิคการแพทย์ และสำนักงานกลุ่มวิชาการพยาบาลสาธารณสุข
หอพักนักศึกษาพยาบาล 1
หอพักนักศึกษาพยาบาล 1 เป็นอาคารหอพักนักศึกษา 4 ชั้น เปิดให้สำหรับนักศึกษาพยาบาลชั้นปีที่ 2, 3 และ4 พักอาศัย มีทั้งห้องแบบ3คน 4คน และ2คน เดิมเป็นอาคารหอพักพยาบาล1 โรงพยาบาลนครเชียงใหม่  อยู่บริเวณใกล้เคียงกับอาคารเฉลิมพระบารมี ศูนย์บริการเทคนิคการแพทย์คลินิก อาคาร2 อาคาร4 คณะพยาบาลศาสตร์ และกลุ่มอาคารหอพักพยาบาลของโรงพยาบาล ภายในชั้นล่างประกอบไปด้วยร้านค้า ร้านสะดวกซื้อ สโมสรนักศึกษาคณะพยาบาลศาสตร์ ศูนย์ITSC ห้องอาหารคณะพยาบาลศาสตร์ สนามบาสเกตบอลคณะพยาบาลศาสตร์ ซึ่งเป็นที่นิยมของผู้ป่วย ญาติผู้ป่วย แพทย์ พยาบาล และบุคคลากรของโรงพยาบาลมหาราชนครเชียงใหม่(โรงพยาบาลสวนดอก) มีประเพณีสำคัญคือประเพณีเดินหอซึ่งเป็นประเพณีที่จัดขึ้นเพื่อต้อนรับนักศึกษาใหม่ในระดับปริญญาตรีในวันแรกเข้า
หอพักพยาบาล 3
เป็นอาคารหอพักสูง 4 ชั้น อยู่บริเวณติดกับหอพักนักศึกษาพยาบาล 1 ใช้เป็นที่พักอาศัยสำหรับอาจารย์พยาบาล บริเวณชั้น 1 จะมีทางเชื่อมติดกับส่วนหอพักนักศึกษาชาย
แฟลตพยาบาล
เป็นอาคารหอพักสูง 4 ชั้น ใช้เป็นที่พักอาศัยสำหรับอาจารย์พยาบาลและครอบครัว อยู่บริเวณเดียวกับกลุ่มอาคารหอพักพยาบาลของโรงพยาบาลมหาราชนครเชียงใหม่ ที่ชั้น 1 มีศูนย์ส่งเสริมสุขภาพ (Fitness) ของคณะพยาบาลศาสตร์ไว้ให้บริการ
อาคาร 55 ปี พยาบาล มช.
เป็นอาคารหอพักความสูง 4 ชั้น สำหรับนักศึกษาในหลักสูตรนานาชาติพักอาศัย อยู่บริเวณระหว่างหอพักในกำกับ 2 และกลุ่มอาคารหอพักพยาบาลของโรงพยาบาลมหาราชนครเชียงใหม่
ลานดอกปีบ
คือลานระหว่างอาคาร1 อาคาร3 อาคารเรียนรวมคณะพยาบาลศาสตร์และคณะเทคนิคการแพทย์ มักใช้เป็นสถานที่จัดกิจกรรมสำคัญ เช่น งานรดน้ำดำหัวอาจารย์อาวุโส
ชิอากิ คูริยามะ
ชิอากิ คูริยามะ (10 ตุลาคม ค.ศ. 1984 – ) เป็นทั้งนักแสดงหญิง, นักร้อง และนางแบบชาวญี่ปุ่น เธอเป็นที่รู้จักในโลกตะวันตกจากการสวมบทชิงุสะ ทาคาโกะ ในภาพยนตร์ปี ค.ศ. 2000 เรื่องเกมนรก โรงเรียนพันธุ์โหด ของคิงกิ ฟูกาซากุ และโกโกะ ยูบาริ ในภาพยนตร์ปี ค.ศ. 2003 เรื่องนางฟ้าซามูไร ของเควนติน แทแรนติโน
ศูนย์ปฏิบัติการดนตรี มหาวิทยาลัยนเรศวร
ศูนย์ปฏิบัติการดนตรี มหาวิทยาลัยนเรศวร เป็นศูนย์ให้บริการและอบรมด้านดนดรี นาฏศิลป์ ดุริยางคศาสตร์ไทยและสากล เป็นหน่วยงานในสังกัดสำนักงานอธิการบดี มหาวิทยาลัยนเรศวร ตั้งอยู่ ณ ชั้น 7 อาคารศูนย์บริการเทคโนโลยีสารสนเทศและการสื่อสาร มหาวิทยาลัยนเรศวร อำเภอเมืองพิษณุโลก จังหวัดพิษณุโลก
'== == ปัจจุบันหน่วยงานนี้ได้ถูกยุบเลิกไปแล้ว == =='
ประวัติ
ศูนย์ปฏิบัติการดนตรี มหาวิทยาลัยนเรศวร เป็นหน่วยงานที่ให้บริการและฝีกอบรมแก่นิสิต บุคคลาการมหาวิทยาลัยนเรศวร และบุคคลภายนอกทั่วไป ทางด้านดุริยางคศาสตร์ต่างๆ ทั้งดนตรีไทย และดนตรีสากล เพื่อเพิ่มทักษะและศักยภาพ โดยมีเทคโนโลยีสารสนเทศต่างๆ ภายในศูนย์เพื่ออำนวยความสะดวกแก่ผู้มาใช้บริการ โดยศูนย์ปฏิบัติการดนตรีนี้บริหารงานภายใต้การกำกับดูแลของสำนักงานอธิการบดี ต่อมาในวันที่ 20 มิถุนายน พ.ศ. 2552 สภามหาวิทยาลัยนเรศวรได้มีมติให้ยุบเลิกศูนย์ปฏิบัติการดนตรี มหาวิทยาลัยนเรศวร พร้อมหน่วยงานอื่นๆ อีก 2 แห่ง
การบริหารส่วนงานราชการ
อนึ่งได้มีการแบ่งส่วนงานราชการออกเป็นส่วน ดังนี้
พายุหีนหนามหน่อ
หีนหนามหน่อ (ຫີນໜາມໜໍ່; ชื่อเขตป่าสงวนในประเทศลาว) เป็นชื่อพายุหมุนเขตร้อนในรายชื่อชุดที่ 5 ลำดับที่ 6 ของมหาสมุทรแปซิฟิกตะวันตกฝั่งเหนือ ส่งโดยประเทศลาว ชื่อพายุในลำดับนี้แต่แรกเริ่มเคยใช้ชื่อ นกเต็น (ນົກເຕັນ; ) มาก่อน แต่ถูกถอนออกไปในฤดูกาล 2559
ส่วนชื่อหีนหนามหน่อนั้น ในปัจจุบันยังไม่เคยถูกนำมาใช้เป็นชื่อพายุ
วันไหว้เทวดา
วันไหว้เทวดา หรือ วันป้ายทีก้ง (ตัวเต็ม: 拜天公, ตัวย่อ: 拜天公, พินอิน: Bài tiān gōngไป่เทียนกง, ฮกเกี้ยน: ป้ายทีก้ง) เป็นประเพณีที่จัดขึ้นหลังวันตรุษจีน 9 วัน ในวันขึ้น 9 ค่ำ เดือน 1 ตามปฏิทินจีน ซึ่งเป็นประเพณีดั้งเดิมของชาวจีนฮกเกี้ยนในจังหวัดภูเก็ต พังงา กระบี่ สิงคโปร์ และมาเลเซีย ถือเป็นการบูชาเทวดาหรือองค์หยกหองส่งเต่(玉皇上帝) เพื่อให้ท่านปกป้องคุ้มครองให้อยู่เย็นเป็นสุข โดยชาวจีนจะจัดของไหว้ ขนมบัวลอย ผลไม้มงคลต่างๆ รวมถึงสัญลักษณ์ในประเพณี คือ ต้นอ้อย 1 คู่ ประดับด้วยการแขวนโมบายอย่างจีนที่เรียกว่า โกจี่ และขนมเจดีย์น้ำตาล ที่เรียกว่า ทะถึง มาตั้งไหว้บนโต๊ะใหญ่ที่รองขาให้สูงขึ้นกว่าปกติตกแต่งด้วยผ้าปูปักลวดลายพื้นสีแดงที่เรียกว่า โต๊ะอุ๋ย จัดบริเวณหน้าบ้าน โดยจะเริ่มไหว้ตั้งแต่เวลาประมาณ 23.00 น. เป็นต้นไปจนถึงเช้ามืดของวันรุ่งขึ้น
ของใช้และเครื่องเซ่นไหว้ในพิธี
เครื่องเซ่นไหว้ ของใช้ในพิธี แต่ละท้องถิ่นพื้นที่ก็จะแตกต่างกันออกไปบ้างเล็กน้อย แล้วแต่ความสะดวกและกำลังทรัพย์ของผู้ใหญ่ แต่ในที่นี่ยกตัวอย่างเครื่องเซ่นไหว้ของ มาเลเซีย สิงคโปร์ และ ภูเก็ต พังงา กระบี่ มารวมกัน จึงทำให้บางอย่างของแต่ละพื้นถิ่นไม่มี
ของใช้ในพิธี
=== ขนมรวม หรือ ภาษาจีนเรียกว่า เต่เหลี่ยว  ๓  จาน เต่เหลี่ยว คือ เป็นขนมที่ทำมาจากพืชพันธุ์อาหารครบทุกอย่าง จะต้องมี และขาดไม่ได้ในประเพณีของจีขนมเข่ง เป็นขนมของเทวดาโดยเฉพาะ  ซึ่งจะมีไหว้และทำกันในวันตรุษจีน และไหว้เทวดาเท่านั้น และยังมีความเชื่อมาแต่โบราณอีกว่า การทำขนมเข่งนั้น ถ้าบ้านไหนที่ทำขนมเข่งอยู่ ถ้าผู้หญิงที่มีประจำเดือน หรือ ไว้ทุกข์อยู่เข้าไปดู หรือ เดินผ่าน จะทำให้ขนมเข่งดิบ หรือ ไม่สุก และบางคนเค้ารู้ว่าบ้านไหนทำขนมเข่งอยู่จะไม่เข้าไปเลย จะยืนอยู่หน้าบ้าน ===
ประกันชีวิต
การประกันชีวิต เป็นสัญญาระหว่างผู้ให้ประกัน ซึ่งมักเป็นบริษัทประกันชีวิต กับผู้เอาประกัน โดยผู้เอาประกันต้องจ่ายเบี้ยประกันให้ผู้รับประกัน หากผู้เอาประกันเกิดเสียชีวิตขณะที่กรมธรรม์มีผลบังคับภายในเงื่อนไขในกรมธรรม์ บริษัทประกันจะจ่ายเงินจำนวนหนึ่งให้กับผู้รับผลประโยชน์เรียกว่าเงินสินไหม
กีฬาวอลเลย์บอลในซีเกมส์ 2021 – ทีมหญิง
การแข่งขันวอลเลย์บอลหญิงในซีเกมส์ 2021 จะจัดขึ้นที่สนามกีฬาดั่ยเอียน, จังหวัดกว๋างนิญ
19 กันยายน
วันที่ 19 กันยายน เป็นวันที่ 262 ของปี (วันที่ 263 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 103 วันในปีนั้น
CDC
CDC อาจหมายถึง
กระจกใส
กระจกใส เป็นแก้วที่ถูกทำเป็นแผ่นเรียบ ใช้เพื่อเป็นวัสดุโปร่งใสสำหรับเป็นผนังกั้นในการสร้างสิ่งก่อสร้าง เช่นเป็นหน้าต่าง ข้อดีของการใช้กระจกใสคือสามารถมองทะลุไปเห็นฝั่งตรงข้ามได้ หน้าต่างกระจกใสสามารถใช้มองเพื่อเพลิดเพลินกับทิวทัศน์ภายนอกโดยอยู่ภายในห้องอุ่น ๆ ได้ การใช้กระจกใสเป็นส่วนผนังสิ่งก่อสร้างจะทำให้สามารถรับแสงจากดวงอาทิตย์ซึ่งสามารถใช้แทนแสงสว่างได้
วิธีการผลิต
ในปัจจุบัน กระจกใสส่วนใหญ่ผลิตโดยกระบวนการพิลคิงตัน (Pilkington process) เทคโนโลยีนี้พัฒนาขึ้นในช่วงกลางศตวรรษที่ 20 ทำให้สามารถผลิตกระจกแผ่นขนาดใหญ่ได้อย่างต่อเนื่อง และนับเป็นหนึ่งในสิ่งประดิษฐ์ที่ยิ่งใหญ่ที่สุดของศตวรรษที่ 20
ในกระบวนการพิลคิงตัน ทำโดยการเทแก้วหลอมเหลวลงบนดีบุกหลอมเหลว จะทำให้เกิดพื้นผิวที่เรียบทั้งด้านบนและด้านล่าง เนื่องจากดีบุกมีความถ่วงจำเพาะสูงกว่าแก้วและไม่ผสมกับแก้ว จึงเกิดแผ่นแก้วที่แบนมากบนดีบุก ด้วยวิธีนี้ สามารถผลิตแผ่นกระจกที่มีความหนาประมาณ 1 มม. ถึง 22 มม.
กระจกใสส่วนใหญ่เป็นกระจกประเภทที่เรียกว่า แก้วโซดาไลม์ มีส่วนประกอบโดยประมาณคือ SiO2:Na2O:CaO = 75:15:10 (mol%) โดยใช้ควอตซ์ โซเดียมคาร์บอเนต และปูนขาว เป็นวัตถุดิบ อัตราส่วนองค์ประกอบนี้เกือบจะเหมือนกับอัตราส่วนองค์ประกอบที่ก่อตัวเป็นเปลือกโลก ดังนั้นจึงอาจถือได้ว่าแทบไม่สิ้นเปลืองทรัพยากรสำหรับวัสดุทำกระจกใส อาจเหลือไว้เพียงปัญหาสิ่งแวดล้อมบางส่วนจากการเผาผลาญเชื้อเพลิงระหว่างการผลิต
กระจกใสธรรมดาดูโปร่งใสเมื่อมองจากด้านหน้าโดยตรง แต่เมื่อมองจากมุมเอียง หรือเมื่อมองจากส่วนที่มีความหนา จะปรากฏเป็นสีเขียวอมฟ้าเล็กน้อย ซึ่งเกิดจากไอออนเหล็กที่มีอยู่ในวัสดุ หากไม่ต้องการสีนี้ อาจใช้วัตถุดิบที่บริสุทธิ์มากขึ้น หรือเติมสารให้สีลงไปเพิ่มเติม
ในกรณีของกระจกใสที่ใช้สำหรับทำหน้าต่างของบ้าน ซิลิคอนและออกซิเจนจะถูกยึดเหนี่ยวอย่างแน่นหน้าโดยมีโครงสร้างคล้ายตาข่าย
มานูเอลา บาโดลโย
ดอนนามานูเอลา บาโดลโย เดย์ ดูกี เด แอดดิสอาบาบา (Donna Manuela Badoglio dei duchi de Addis Abeba) เกิดเมื่อวันที่ 26 มิถุนายน พ.ศ. 2522 ที่เมืองดีฌง ประเทศฝรั่งเศส เป็นธิดาในปีเอโตร บาโดลโย ดยุกที่ 2 แห่งแอดดิสอาบาบา และเจ้าหญิงเฟือง มายแห่งเวียดนาม เป็นน้องสาวใน ฟลาวีโอ บาโดลโย ดยุกที่ 3 แห่งแอดดิสอาบาบา
อ้างอิง
1979
ประเทศบรูไนดารุสซาลามในเอเชียนเกมส์
ประเทศบรูไนดารุสซาลาม เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีสภาโอลิมปิกแห่งชาติบรูไนดารุสซาลาม เป็นผู้รับผิดชอบส่งนักกีฬาบรูไนเข้าร่วมการแข่งขัน ทีมชาติประเทศบรูไนดารุสซาลามได้รับเหรียญรางวัลจากการแข่งขันทั้งหมด 0 เหรียญทอง 0 เหรียญเงิน 4 เหรียญทองแดง รวมทั้งสิ้น 4 เหรียญ
ชินโนซูเกะ ทาจิบานะ
ชินโนซูเกะ ทาจิบานะ ( 立花 慎之介<rt>たちばな しんのすけ</rt>, 26 เมษายน 1987  -) เป็น นักพากย์และนักร้องชายชาวญี่ปุ่น เกิดที่เมืองกิฟุ จังหวัดกิฟุ  เป็นซีอีโอของ BLACK SHIP
แชร์โตซาดีซันมาร์ตีโน
แชร์โตซาดีซันมาร์ตีโน (Certosa di San Martino) หรือชาร์เตอร์เฮาส์ (อาราม) แห่งเซนต์มาร์ติน (St. Martin's Charterhouse) เดิมเป็นอาราม ของคณะคาร์ทูเซียนในคริสตจักรโรมันคาทอลิกที่ตั้งอยู่ที่เมืองเนเปิลส์ทางตอนใต้ของประเทศอิตาลี แต่ในปัจจุบันเป็นพิพิธภัณฑ์ อารามเป็นสิ่งก่อสร้างที่โดดเด่นอยู่บนเนินโวเมโรที่มองเห็นได้แต่ไกล และจากตัวสิ่งก่อสร้างก็จะเป็นทิวทัศน์ของอ่าว
อารามนี้สร้างเสร็จและทำการเปิดใช้ในรัชสมัยของสมเด็จพระราชินีโจนที่ 1 แห่งเนเปิลส์ในปี ค.ศ. 1368 เป็นคริสต์ศาสนสถานที่อุทิศให้แก่นักบุญมาร์ตินแห่งทัวร์ ระหว่างครึ่งแรกของคริสต์ศตวรรษที่ 16 อารามก็ได้รับการขยายต่อเติม ต่อมาในปี ค.ศ. 1623 ก็ได้รับการขยายเพิ่มขึ้นในรูปทรงที่ใกล้เคียงกับที่เห็นกันอยู่ในปัจจุบัน
ภายใต้การปกครองของฝรั่งเศสเมื่อต้นคริสต์ทศวรรษ 1800 อารามก็ถูกปิดลงตามคำสั่งของคณะ ในปัจจุบันตัวสิ่งก่อสร้างเป็นที่ตั้งของพิพิธภัณฑ์สำหรับแสดงศิลปะของสมัยบูร์บองและสเปน และเป็นที่แสดงงานสะสมงานศิลปะ “ฉากการประสูติของพระเยซู” (Nativity scene หรือ presepe) ที่ถือว่าเป็นงานสะสมชุดที่ดีที่สุดชุดหนึ่งของโลก
เครื่องใช้ในพิธีกรรมทางศาสนาคริสต์
ในคริสตจักรโรมันคาทอลิกมีพิธีมิสซาบูชาขอบพระคุณที่ต้องใช้สิ่งของหรือสถานที่ต่าง ๆ เป็นเครื่องประกอบพิธีกรรมทางคริสต์ศาสนา เช่น สถานที่ศักดิ์สิทธิ์ สถานที่ประกอบพระวาจา สถานที่สำหรับนักขับ แท่นบูชา ตู้ศีล กำยาน น้ำเสก น้ำมัน รูปภาพ-รูปปั้น ฯลฯ แต่ละอย่างในพิธีกรรมนั้น มีความเป็นมาและความหมายแตกต่างกันไป
สถานที่ศักดิ์สิทธิ์
ตามประมวลกฎหมายพระศาสนจักร กำหนดว่า สถานที่ศักดิ์สิทธิ์ คือ สถานที่ออกแบบไว้เพื่อนมัสการพระเป็นเจ้า หรือสำหรับพิธีกรรมต่าง ๆ สถานที่ศักดิ์สิทธิ์เหล่านี้ต้องมีการเสกหรือทำให้ศักดิ์สิทธิ์ สถานที่ศักดิ์สิทธิ์ คือ ส่วนที่เป็นบาทหลวง คือตั้งแต่แท่นบูชาเป็นต้นไป เป็นสถานที่สำหรับบาทหลวงที่ถูกแยกออกจากสัตบุรุษ
สถานที่ประกอบพระวาจา
เป็นสถานที่สำหรับการอ่านบทอ่านจากคัมภีร์ไบเบิล หรือเทศนาของบาทหลวง
สถานที่สำหรับนักขับ
ในอดีตจะแยกสถานที่สำหรับนักขับออกไปต่างหาก แต่ปัจจุบันนี้ถือว่านักขับก็เป็นส่วนหนึ่งของสัตบุรุษ จึงมีที่นั่งรวมกับสัตบุรุษ
แท่นบูชา
ความหมายของแท่นบูชา ก่อนอื่นหมดเป็นโต๊ะอาหาร บาทหลวงในฐานะผู้แทนองค์พระเยซูกระทำสิ่งซึ่งพระคริสต์ทรงกระทำในวันพฤหัสบดีศักดิ์สิทธิ์ และทรงสั่งให้พวกท่านกระทำดังนั้นต่อ ๆ กันมาเพื่อเป็นที่ระลึกถึงพระองค์ พระแทนของคริสตชนในสมัยแรกเป็นโต๊ะไม้เคลื่อนที่ได้ ต่อมาเป็นแบบตั้งอยู่กับที่ และในจารีตละตินให้เป็นแบบทำศิลาหรือหิน ซึ่งแท่นหรือหินเป็นรูปแบบที่ชาวอิสราเอลใช้เป็นที่ถวายเครื่องบูชาแต่พระเจ้า
ตู้ศีล (Tabernacle) คืออุปกรณ์ที่บรรจุศีลมหาสนิทหรือแผ่นปัง ที่อยู่ในนิกายโรมันคอทอลิกหรือนิกายออร์ทอดอกซ์ จะบรรจุไว้และใช้งานเมื่อประกอบ พิธีกรรมทางศาสนาที่เรียกว่า "มิสซา" จะนำมาให้กับสัตบุรุษ หรือชาวคริสต์ที่รับศีลต่างแล้วเหมาะสมที่จะรับสิ่งนี้ ปัจจุบันศาสนาคริสต์มีมากมายอาจจะทำรูปแบบตู้ศีลในศิลปะและวัฒนธรรม ลวดลายของตู้ศีลสวยมากมาย แล้วแต่จะ ทำขึ้นมาในรูปแบบต่าง ๆ ชาวคริสต์ถือว่าตู้ศีลก็สำคัญในพิธีมิสซาอย่างหนึ่ง หรือบางที่ประกอบพิธีกรรมอาจจะไม่มีตู้ศีลอาจจะเสกแผ่นปังช่วงนั้นเลย
เทียนหรือแสงสว่าง
เป็นเครื่องหมายแห่งความปีติยินดี เตือนให้ระลึกการประทับอยู่ของพระเจ้า เป็นเครื่องหมายแห่งคำภาวนาหรือการเป็นพยานถึงพระคริสต์ พวกคริสตชนจึงจุดไว้ที่แท่นบูชา หน้ารูปศักดิ์สิทธิ์ต่อหน้าศีลมหาสนิท
ความหมายอีกประการหนึ่งคือ พระคริสต์ทรงเป็นแสงสว่าง คริสตจักรได้ใช้พิธีเสกไฟหรือเทียน พิธีปัสคาในคืนวันเสาร์ศักดิ์สิทธิ์ เพื่อหมายถึงการเริ่มต้นชีวิตใหม่จากความมืดมาสู่ความสว่างหรือชีวิตใหม่ ดังนั้นในพิธีกรรมต่าง ๆ ของเรา การใช้สัญลักษณ์หรือความหมายของแสงสว่าง เป็นการช่วยให้เราเข้าใจถึงแสงสว่างของพระคริสต์ เป็นเครื่องหมายถึงการประทับอยู่ของพระคริสต์ท่ามกลางเรา
กำยาน
พระศาสนจักรใช้กำยานในเวลาประกอบพิธีการต่าง ๆ เป็นเครื่องหอมที่ถวายแด่พระเป็นเจ้า เป็นเครื่องหมายแทนการอธิษฐานที่ลอยขึ้นไปสวรรค์ หรือหมายถึงเครื่องบูชาที่นำมาถวายแด่พระเป็นเจ้านอกนั้น ยังถวายกำยานแด่พระแท่นที่เป็นเครื่องหมายแทนองค์พระคริสต์ผู้ถวายบูชาเพื่อเรา
น้ำเสก
น้ำเสก มีจุดประสงค์ส่วนใหญ่ใช้ประพรมในสถานที่ต่าง ๆ อาทิเช่น บ้านเรือน โบสถ์ ท้องทุ่ง แม้แต่การพรมน้ำเสกให้แก่สัตบุรุษในวันอาทิตย์ ก็ดูจะเหมือนว่ามีกำเนิดมาจากการต้องกระทำให้สถานที่ศักดิ์สิทธิ์ก่อน ตามกฎพระวินัยของนักพรต ซึ่งวิธีการยังคงมีในพิธีอภิเษกโบสถ์ และในการเสกสถานที่ต่าง ๆ
น้ำมัน
ในการฉลองธรรมล้ำลึกแห่งความรอด ในทางพิธีกรรมนั้น บ่อยครั้งคริสตจักรได้นำสิ่ง หรือการกระทำต่าง ๆ ที่เป็นพื้นฐานในการดำเนินชีวิตมาใช้ เช่น รับประทาน (ปัง) ดื่ม (เหล้าองุ่นในโต๊ะอาหาร) อาบน้ำ รวมทั้งการใช้น้ำมันด้วย สื่อภาษาเหล่านี้สามารถแสดงออกในแง่มุมต่าง ๆ ถึงการกระทำที่นำความรอดมาให้จากพระผู้เป็นเจ้า
เมื่อพูดถึงน้ำมัน มนุษย์นำมาใช้ประโยชน์หลายรูปแบบ เช่น ใช้ประกอบอาหารโดยเฉพาะในแถบเมดิเตอร์เรเนียน ใช้ในการให้แสงสว่าง เช่น น้ำมันตะเกียง ใช้เป็นยาทาผิวหนัง เช่น น้ำร้อนลวก ฟกช้ำ ใช้ผสมน้ำหอม ชโลมให้สดชื่น และบำรุงผิวให้งาม ดังนั้นจึงเป็นการแปลกที่น้ำมันกลายเป็นเครื่องหมายของความสดชื่น มีสุขภาพดี มีสันติสุข และในการประกอบพิธีศักดิ์สิทธิ์ ได้นำน้ำมันมาใช้เพื่อหมายถึงเครื่องมือแห่งพระคุณพระจิตในตัวผู้รับศีลล้างบาป ศีลกำลัง ศีลเจิมคนไข้ และศีลบวช
รูปปั้น – รูปภาพ
คริสตชนได้ใช้รูปปั้นรูปต่าง ๆ แม้แต่ในสถานที่ประกอบพิธีกรรม ทั้งนี้เพื่อเป็นสื่อช่วยกระตุ้นจิตใจให้ตอบสนองความเชื่อความศรัทธา รูปปั้นหรือรูปภาพต่าง ๆ นั้นเป็นรูปพระเยซูถูกตรึงที่กางเขนบ้าง เป็นรูปพระจิตในสัญลักษณ์ของนกพิราบบ้าง ตลอดจนรูปพระนางมารีย์และนักบุญต่าง ๆ รวมทั้งรูปกระจกสีที่ประดับตามประตูหน้าต่างของโบสถ์วิหาร เป็นภาพเล่าประวัติทางพระวรสาร หรือ ภาพเดี่ยว ๆ ปัจจุบันเราอยู่ในศตวรรษแห่งภาพต่าง ๆ ก็ได้ อันเนื่องมาจากความเจริญทางสื่อมวลชนต่าง ๆ โดยเฉพาะอย่างยิ่งทางโทรทัศน์ วิดีโอ และภาพยนตร์ จึงน่าให้ความสำคัญและสนใจในเรื่องนี้ว่าเราจะสามารถนำสื่อต่าง ๆ เหล่านี้มาใช้เป็นประโยชน์ นอกจากการสอนพระธรรมคำสอนแล้ว ยังเป็นการดีที่จะใช้เพื่อเป็น “ภาษา” แห่งการประกอบพิธีกรรมของคริสตชนด้วย
พระเจ้าซินมุน
พระเจ้าซินมุนแห่งชิลลา (신문왕) พระราชาลำดับที่ 31 แห่งอาณาจักรซิลลาและเป็นพระราชาองค์แรกหลังยุค สามก๊กแห่งเกาหลี
พระเจ้าซินมุนมีพระนามเดิมว่า องค์ชายคิมจงมยอง ได้รับการสถาปนาเป็นรัชทายาทโดย พระเจ้ามุนมู พระราชาลำดับที่ 30 ผู้เป็นพระราชบิดาเมื่อ ค.ศ. 665 เมื่อพระเจ้ามุนมูเสด็จสวรรคตใน ค.ศ. 681 องค์ชายคิมจงมยองที่รัชทายาทจึงขึ้นสืบราชบัลลังก์เป็น พระเจ้าซินมุน ในรัชสมัยของพระองค์เกิดการก่อกบฏของ คิมฮึงโดล ขุนนางผู้ใหญ่ที่เป็นพระสัสสุระ (พ่อตา) ของพระเจ้าซินมุนเนื่องจากคิมฮึงโดลไม่พอใจพระเจ้าซินมุนที่ไม่ใส่ใจดูแลพระมเหสีองค์แรกที่เป็นธิดาของคิมฮึงโดลซึ่งไม่สามารถประสูติพระโอรสให้พระเจ้าซินมุนแต่ในที่สุดกองทัพกบฏของคิมฮึงโดลก็ถูกปราบลงจนได้
692
อรนุช โอสถานนท์
นางอรนุช โอสถานนท์ อดีตรัฐมนตรีช่วยว่าการกระทรวงพาณิชย์ ในสมัยรัฐบาล รัฐบาลพลเอกสุรยุทธ์ จุลานนท์ และอดีตอธิบดีกรมการค้าต่างประเทศ กระทรวงพาณิชย์
ประวัติ
นางอรนุช โอสถานนท์ เริ่มรับราชการในกระทรวงพาณิชย์ และได้รับรางวัลครุฑทองคำ ในปี พ.ศ. 2536 ขณะดำรงตำแหน่งอธิบดีกรมการค้าต่างประเทศ และเกษียณอายุราชการในปี พ.ศ. 2541
เฮโล 5: การ์เดี้ยนส์
เฮโล 5: การ์เดี้ยนส์ (Halo 5 Guardians) เป็นวิดีโอเกมแนวยิงมุมมองบุคคลที่หนึ่ง พัฒนาโดย 343 อินดัสตรี และจัดจำหน่ายโดยไมโครซอฟท์สตูดิโอส์ สำหรับเครื่องคอนโซลเอกซ์บอกซ์วัน เป็นวิดีโอเกมที่สิบและภาคหลักที่ห้าในชุดวิดีโอเกม เฮโล ตัวเกมวางจำหน่ายในวัน 27 ตุลาคม 2015
343 อินดัสตรีเริ่มวางแผนแนวคิดและวัตถุประสงค์สำหรับ เฮโล 5 หลังจากการเปิดตัวเกม เฮโล 4 ในช่วงปลายปี 2012 ทีมงานได้กำหนดเป้าหมายสำหรับเกมรวมถึงแคมเปญขนาดใหญ่และพื้นที่ผู้เล่นหลายคน เช่นเดียวกับเกม เฮโล 4 ตัวเกมใช้โมชั่นแคปเจอร์สำหรับการเคลื่อนไหวของตัวละคร ตัวเกมมีความสามารถใหม่และการออกแบบตัวละคร แต่ไม่มีคุณสมบัติที่สามารถเล่นแบบออฟไลน์หรือเครือข่ายท้องถิ่น และมีเอนจินเกมที่ปรับความละเอียดเพื่อรักษาอัตราเฟรมที่ 60 เฟรมต่อวินาที
ไมโครซอฟท์ประกาศเปิดตัวเกมอย่างเป็นทางการสำหรับเครื่องเอกซ์บอกซ์วันที่งานอี3 2013 พอดแคสต์ที่ชื่อว่า Hunt the Truth ได้ทำการตลาดโดยมุ่งเน้นไปที่ภูมิหลังของมาสเตอร์ชิฟ ตัวเกมและฮาร์ดแวร์ที่เกี่ยวข้องทำเงินได้มากกว่า 400 ล้านดอลลาร์สหรัฐในช่วงยี่สิบสี่ชั่วโมงแรกและ 500 ล้านดอลลาร์สหรัฐในสัปดาห์แรก ซึ่งทำได้มากว่ายอดขายที่เปิดตัวของเกม เฮโล 4 ซึ่งทำสถิติยอดขายสูงสุดของแฟรนไชส์ อย่างไรก็ตามเรื่องนี้ ตัวเกมกลับมียอดขายต่ำสุดของเกม เฮโล ในญี่ปุ่นและอังกฤษ เมื่อตัวเกมวางจำหน่าย เฮโล 5 ได้รับการชื่นชมจากนักวิจารณ์โดยทั่วไปพร้อมด้วยคำชมเชยจากรูปแบบการเล่น, การออกแบบระดับความยาก และโหมดผู้เล่นหลายคน อย่างไรก็ตามในแคมเปญผู้เล่นคนเดียวของเกมพบกับการตอบสนองที่แบ่งออกมาพร้อมกับคำวิจารณ์ที่นำมาซึ่งเวลาเล่นที่สั้น, เนื้อเรื่อง, การเขียนบท และตอนจบ
20 กันยายน
วันที่ 20 กันยายน เป็นวันที่ 263 ของปี (วันที่ 264 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 102 วันในปีนั้น
เตอร์กิชแอร์ไลน์
เตอร์กิชแอร์ไลน์ (Türk Hava Yolları; Turkish Airlines) เป็นสายการบินแห่งชาติของประเทศตุรกี ก่อตั้งในเดือนพฤษภาคม ค.ศ. 1933 ให้บริการภายในประเทศ 50 เส้นทาง และในต่างประเทศ 242 เส้นทาง ทั้งในทวีปยุโรป เอเชีย แอฟริกา และอเมริกา ใน ค.ศ. 2017 มีผู้ใช้บริการกว่า ล้านคน สายการบิสายการบินนี้ให้บริการทั้งชั้นธุรกิจและชั้นประหยัด ได้รับรางวัล "สายการบินที่ดีที่สุดในยุโรป" 6 ปีซ้อนจากสกายแทร็กซ์  และเป็นหนึ่งในสมาชิกของพันธมิตรในกลุ่มสตาร์ อัลไลแอนซ์
เที่ยวบินขนส่งสินค้า
เตอร์กิชแอร์ไลน์ให้บริการเที่ยวบินขนส่งสินค้าในยุโรป เอเชีย และตะวันออกกลาง โดยใช้เครื่อง A310-300F
จุดหมายปลายทาง
สายการบินนี้ จะบินจากเมืองอิสตันบูลไปยังกรุงเทพฯ (IST - BKK เที่ยวบินที่ TK064) เวลาประมาณ 10.00 น. และบินจากกรุงเทพฯ กลับไปยังเมืองอิสตันบูล (BKK - IST เที่ยวบินที่ TK065) ประมาณ 11.00 น. และมีเที่ยวบินที่บินมาจาก อิสตันบูล มาที่กรุงเทพฯ เวลา ประมาณ 14.30 น. (IST-BKK เที่ยวบินที่ TK068) และบินกลับไปยังอิสตันบูลอีกครั้ง ออกจากกรุงเทพฯ เวลาประมาณ 23.30 น. เที่ยวบินที่(BKK-IST TK069) โดยใช้เครื่องบิน A330 และ B777
ฝูงบิน
ณ เดือนเมษายน พ.ศ. 2558 ฝูงบินของเตอร์กิชแอร์ไลน์ทั้งหมดประกอบไปด้วยเครื่องบินดังต่อไปนี้
วัดน้อยสุวรรณาราม
วัดน้อยสุวรรณาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแพรกษาใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 14 ไร่ 1 งาน 54 ตารางวา
วัดน้อยสุวรรณารามได้รับอนุญาตให้สร้างวัดขึ้นเมื่อวันที่ 25 มกราคม พ.ศ. 2515 โดยมีนางน้อย สายพานทอง เป็นผู้ถวายที่ดินและดำเนินการสร้างวัด ได้ประกาศเป็นวัดเมื่อวันที่ 27 กุมภาพันธ์ พ.ศ. 2516 ได้ตั้งวัดตามชื่อผู้ถวายที่ดินว่า "วัดน้อยสุวรรณาราม" ได้พระราชทานวิสุงคามสีมา เมื่อวันที่ 15 พฤษภาคม พ.ศ. 2518 เขตวิสุงคามสีมา กว้าง 40 เมตร ยาว 80 เมตร ด้านการศึกษา ทางวัดได้เปิดสอนพระปริยัติธรรมแผนกธรรม ตั้งแต่ ปี พ.ศ. 2514 และแผนกบาลี ในปี พ.ศ. 2548
อาคารเสนาสนะประกอบด้วย อุโบสถกว้าง 6.50 เมตร ยาว 26.50 เมตร สร้างเมื่อ พ.ศ. 2517 ศาลาการเปรียญกว้าง 8.50 เมตร ยาว 48.50 เมตร สร้างเมื่อ พ.ศ. 2531 เป็นอาคารทรงไทยสองชั้น กุฏิสงฆ์จำนวน 13 หลัง ซึ่งเป็นอาคารครึ่งตึกครึ่งไม้ 9 หลัง และอาคารคอนกรีตเสริมเหล็ก 4 หลัง วิหาร กว้าง 10.27 เมตร ยาว 19.11 เมตร ศาลาบำเพ็ญกุศลจำนวน 3 หลัง และหอระฆัง 1 หลัง
แขวงสายไหม
สายไหม เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทพาณิชยกรรมและที่ดินประเภทสถาบันราชการ
ที่ตั้งและอาณาเขต
แขวงสายไหมตั้งอยู่ทางทิศเหนือของเขตสายไหม มีอาณาเขตติดต่อกับแขวงและตำบลข้างเคียงเรียงตามเข็มนาฬิกาดังนี้
การคมนาคม
ทางสายหลักในพื้นที่แขวงสายไหม ได้แก่
ทางสายรองและทางลัดในพื้นที่ ได้แก่
เครเตอร์เมซ
เครเตอร์เมซ (Cratermaze) รู้จักกันในญี่ปุ่นว่า โดราเอมง: เมกิว ไดซากุเซ็น (ドラえもん 迷宮大作戦 (Doraemon: Meikyū Daisakusen)) เป็นวิดีโอเกมสำหรับเครื่องเล่นวิดีโอเกม TurboGrafx-16 ที่เผยแพร่ในปี ค.ศ. 1990 และเผยแพร่อีกรอบโดยฮัดสันซอฟต์สำหรับ Virtual Console เมื่อวันที่ 13 สิงหาคม ค.ศ. 2007 ในอเมริกาเหนือ และวันที่ 17 สิงหาคม ค.ศ. 2007 ในยุโรปและออสเตรเลีย
เครเตอร์เมซ เป็นเกมที่เปลี่ยนแปลงจากเกมญี่ปุ่นสองเกมชื่อว่า บูบีคิดส์ (เผยแพร่ในแฟมิคอม) และ คิด โนะ โฮเรโฮเร ไดซากุเซ็น (1987) ที่เผยแพร่โดยนีฮง บุสซัน หลายคำตอบรับได้กล่าวว่าเกมนี้มีส่วนคล้ายกับเกม บอมเบอร์แมน
ภาพรวม
โอปิ (โดเรม่อนในรุ่นญี่ปุ่น) ต้องเดินทางย้อนเวลาไปช่วยเพื่อนทั้งสี่ที่ถูกจับโดยวายร้ายเซนซอมบี้ โดยย้อนไปช่วงเวลาต่าง ๆ (ปัจจุบัน, ซามูไร, อนาคต, สงครามโลกครั้งที่สอง และก่อนประวัติศาสตร์) การเก็บสมบัติจะเป็นประตูไปสู่ยุคต่อไป และฆ่าศัตรูด้วยการขุดรูแล้วฝังศัตรู
ทุก ๆ 15 ด่านของเกมทั้ง 60 ด่าน โอปิจะช่วยเพื่อนหนึ่งคน และในด่าน 30 กับ 60 เป็นด่านบอส โดยที่บอสจะเคลื่อนที่รอบหน้าจอและสามารถฆ่าโอปิได้ด้วยการแตะเพียงครั้งเดียว
ในรุ่นญี่ปุ่น โอปิถูกเปลี่ยนเป็นโดเรม่อน และเพื่อนของโอปิถูกเปลี่ยนเป็นตัวละครในเรื่อง โดเรม่อน แทน
วัดศาลาแดง (กรุงเทพมหานคร)
วัดศาลาแดง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร
ประวัติ
วัดศาลาแดงเป็นวัดโบราณ ที่เดิมเป็นป่า การคมนาคมไม่สะดวก ต้องอาศัยการเดินทางด้วยเท้าเป็นส่วนใหญ่ ในช่วงแรกก่อนตั้งวัด การเดินทางไปยังจุดต่าง ๆ มีศาลาพักร้อนหลังหนึ่งมุงด้วยกระเบื้องมอญสีแดง เมื่อมีการสร้างวัดจึงถือเอาลักษณะของศาลาพักร้อน ที่มีหลังคาเป็นสีแดง เรียกว่า "วัดศาลาแดง" เดิมวัดมีเนื้อที่ 9 ไร่ 2 งาน 18 ตารางวา โดยได้รับการถวายที่ดินจาก นายยิ่ง นางเหม รอดทอง ซึ่งเป็นเจ้าของโฉนดที่ดิน ในขณะนั้นได้ทำการถวายให้เป็นที่ก่อตั้งวัดเมื่อประมาณปี พ.ศ. 2419 และได้รับพระราชทานวิสุงคามสีมา เมื่อปี พ.ศ. 2454
ปัจจุบันมีการซื้อที่ดินบริเวณโดยรอบเพิ่มเติม ตั้งแต่ในสมัยพระครูวิหารกิจจารักษ์ (ผล เกสโร) พ.ศ. 2514 ซื้อทางทิศเหนือของวัดจำนวน 1 ไร่ ให้ขยายเป็นที่ตั้งอาคารเรียน ชั้นประถมปีที่ 5 ถึง 7 ของโรงเรียนวัดศาลาแดง ต่อมาปี พ.ศ. 2522 ได้ย้ายโรงเรียนมาอยู่ทางด้านทิศใต้ของวัด โดยได้ซื้อที่ดินของ นายจันทร์ นางทองรัก พลอยแก้ว จำนวนประมาณ 3 ไร่ มอบให้เป็นที่ตั้งโรงเรียนวัดศาลาแดง ในภายหลัง สมัยพระครูสุนทรพัฒนโกศล เป็นเจ้าอาวาส เมื่อปี พ.ศ. 2529 เป็นต้นมา ได้ซื้อที่ดินรอบบริเวณวัดเพิ่มขึ้นโดยลำดับ จนมีเนื้อที่รวมได้ 13 ไร่ 3 งาน 79 ตารางวา
อาคารเสนาสนะและปูชนียวัตถุ
อุโบสถกว้าง 8 เมตร ยาว 21 เมตร หลังคา 2 ชั้น แบบโบราณ มีกำแพงแก้วล้อมรอบ ภายในประดิษฐานพระประธานนามว่า หลวงพ่อใหญ่ หล่อเมื่อ พ.ศ. 2458 กุฏิสงฆ์แบบแถวเดียวจำนวน 30 ห้อง ยังมีทรงไทยเป็นหลัง ๆ จำนวน 4 หลัง หอสวดมนต์ 2 ชั้น ศาลาการเปรียญมีช่อฟ้าใบระกา สร้างติดต่อกัน 3 หลังโปร่ง ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์ มณฑปประดิษฐานพระพุทธบาทจำลองสร้างเมื่อ พ.ศ. 2503 และพระบรมสารีริกธาตุบรรจุเมื่อ พ.ศ. 2530 ปูชนียวัตถุอื่น ๆ ได้แก่ รูปเหมือนหลวงพ่อแช่ม วัดฉลอง จังหวัดภูเก็ต รูปเหมือนสมเด็จพระพุฒาจารย์ (โต พฺรหฺมรํสี) และรูปเหมือนหลวงพ่อผล เกสโร (อดีตเจ้าอาวาส)
กิจกรรมประเพณี
ทางวัดมีงานสักการะบูชาปิดทองหลวงพ่อใหญ่เป็นประจำทุกปี ตรงกับวันขึ้น 4 ค่ำ เดือน 3 ถึง ขึ้น 8 ค่ำ เดือน 3
โจอัง
ห้องชงชาอูรากูเอ็ง หรือโจอัง    เป็นห้องสำหรับทำพิธีชงชาแบบญี่ปุ่น ตั้งอยู่ในเมืองอินูยามะ จังหวัดไอจิ ประเทศญี่ปุ่น สร้างขึ้นในสมัยโชวะ เมื่อ พ.ศ. 2515 (ปีโชวะที่ 47)
คาราเมล
คาราเมลยังถูกใช้เป็นส่วนผสมเพื่อให้รสชาติและกลิ่นในของหวานชนิดอื่นๆ เช่น ขนมปัง, ไอศกรีม, เค้ก, มูส หรือใช้เป็นเครื่องเคียงหรือซอสราดตกแต่งหน้า ภายหลังจึงมีการใช้คำว่า "คาราเมล" แทนขนมจำพวกลูกกวาดบางชนิด หรือซอสราดที่เกิดจากการผสมส่วนน้ำตาลที่เปลี่ยนสถานะแล้วกับวัตถุดิบอื่นๆ เช่นครีม นม เนย ฝักวานิลลา เป็นต้น เพื่อให้ได้ลักษณะผิวสัมผัสและรสชาติความหอมตามที่ต้องการ
นอกจากนี้เมื่อคาราเมลเย็นตัวจะมีลักษณะแข็ง จึงนิยมทำของประดับจาน หรือเคลือบขนม ผลไม้ หรือถั่วด้วย
แดนซ์แดนซ์เรโวลูชัน (วิดีโอเกม พ.ศ. 2541)
แดนซ์ แดนซ์ เรโวลูชัน (ภาค 1) เป็นรุ่นเกมย่อยของเกมเต้น แดนซ์ แดนซ์ เรโวลูชัน ซึ่งรายละเอียดต่าง ๆ ที่เกี่ยวกับเกมเต้นสามารถดูได้ที่หัวข้อหลักของ แดนซ์ แดนซ์ เรโวลูชัน
รายละเอียด
ในหมวดเกมปกตินั้น จะแบ่งเพลงตามความยากไว้ 3 แบบ (ซึ่งไม่เกี่ยวกับระดับความยาก) คือแบบง่าย ปานกลาง และยาก ซึ่งแบบง่าย จะมีเพลงที่มีจำนวนหน่วยเท้าน้อย ๆ ส่วนแบบยาก จะมีเพลงที่มีจำนวนหน่วยเท้ามาก ๆ ทำให้ความยากในแต่ละแบบจะมีเพลงให้เลือกอยู่ไม่เหมือนกัน สำหรับระดับความยากนั้น จะมี 3 ระดับคือ
คำบอกในขณะเล่นเกมเต้นที่มีอยู่คือ Perfect, Great, Good, Boo, และ Miss ในภาคนี้ ถ้าเผลอไปเหยียบแป้นโดยไม่มีลูกศรขึ้นมา จะทำให้แถบลดและแสดงคำบอกเป็นสีขาวว่า Ouch! การสะสมคะแนนของเกมเต้นภาคนี้ จะเริ่มที่คะแนนน้อย ๆ ก่อน ถ้าเล่นได้ไม่พลาดอย่างต่อเนื่องก็จะทำให้ได้รับคะแนนมากขึ้นสะสมไปเรื่อย ๆ, การให้เกรดของเกมเต้นภาคนี้ ประกอบไปด้วย A, B, C, D, และ E และเกรดพิเศษคือ S ถ้าผู้เล่นเหยียบได้ Perfect ทั้งหมด จะแสดงเกรดเป็น SS
ในเกมเต้นภาคนี้มีรูปแบบการเล่นอยู่ 3 แบบคือ เล่นเดี่ยว เล่นสองคน และเล่นควบสองแท่น
รายชื่อเพลง
รายชื่อเพลงเกมเต้นภาค 1 มีอยู่ทั้งหมด 17 เพลงซึ่งประกอบไปด้วยเพลงในตาราง(ซึ่งเรียงลำดับตามตัวอักษรภาษาอังกฤษ)ดังต่อไปนี้
ความลับของเกม
ภายในเกมเต้นภาคแรก จะมีความลับของเกมดังนี้
คำสั่งสูตรลับ
เมื่อเข้าสู่หน้าจอเลือกหมวดระดับความยากแล้วเหยียบแป้นลูกศรตามสูตรคำสั่งดังนี้
รายชื่อตัวละครที่พบในเกมเต้นภาค 1
ตัวละครเกมเต้นในแต่ละภาคนั้น ทุกตัวละครจะมีคู่เป็นของตนเอง สำหรับเกมเต้นภาค 1 นั้น มีตัวละครเต้นให้เลือกอยู่ 3 คู่ ได้แก่
ประเทศเยเมนในเอเชียนเกมส์
ประเทศเยเมน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1998 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติเยเมน เป็นผู้รับผิดชอบส่งนักกีฬาเยเมนเข้าร่วมการแข่งขัน ทีมชาติเยเมนได้รับเหรียญรางวัลจากการแข่งขันทั้งหมด 0 เหรียญทอง 0 เหรียญเงิน 2 เหรียญทองแดง รวมทั้งสิ้น 2 เหรียญ
กองทัพแห่งชาติเขมร
กองทัพแห่งชาติเขมร (Forces armées nationales khmères FANK), เป็นกำลังทหารแห่งชาติของสาธารณรัฐเขมร ระหว่าง ค.ศ. 1970 ถึง ค.ศ.1975 โดยมีรากฐานมาจากกองทัพกัมพูชา (Forces armées royales khmères; FARK) โดยรับแบบธรรมเนียมทางทหารมาจากกองทัพฝรั่งเศส.
สเตซี ลูอิส
สเตซี่ ลูอิส (Stacy Lewis; 16 กุมภาพันธ์ ค.ศ. 1985 — ) เป็นนักกอล์ฟหญิงสัญชาติอเมริกัน ปัจจุบันเล่นอยู่ใน แอลพีจีเอทัวร์ เธอเคยถูกจัดให้เป็น นักกอล์ฟหญิงหมายเลข 1 ของโลก จากการจัดอันดับนักกอล์ฟหญิงทั่วโลก ในปี 2013
ประวัติ
สเตซี่ ลูอิส เกิดที่เมืองโทเลโด รัฐโอไฮโอ ประเทศสหรัฐอเมริกา ลูอิสได้ย้ายมาโตที่รัฐเท็กซัส และจบการศึกษาระดับไฮสคูลที่นี่ในปี 2003, เมื่อลูอิสอายุได้ 11 ปี เธอได้รับการตรวจจากหมอ และพบว่าเธอเป็นโรคกระดูกสันหลังคด เธอจึงต้องรักษาโดยการผ่าตัดกระดูกสันหลังฟิวชั่นในขณะที่เธอเรียนอยู่ชั้นไฮสคูล นั้นจึงทำให้เธอพลาดโอกาสที่จะลงแข่งขันกอล์ฟในปีแรกให้กับมหาวิทยาลัยของเธอ เพื่อพักฟื้นจากการผ่าตัด
ประวัติขณะเป็นมือสมัครเล่น
ลูอิสเริ่มต้นด้วยการเป็นนักกีฬากอล์ฟของทีมมหาวิทยาลัย จากนั้นในปี 2006 เธอชนะการแข่งขันรายการ the Women's Western Amateur ซึ่งเป็นรายการของมือสมัครเล่น
ในปี 2007 เธอผ่านการคัดเลือกให้เข้าไปเล่นในรายการ U.S. Women's Open ได้สำเร็จ แต่ไม่ผ่านการตัดตัวไปเล่นในสองวันสุดท้าย หลังจากนั้น 2 เดือน ในการแข่งขันรายการ LPGA NW Arkansas Championship ซึ่งเป็นรายการอาชีพของแอลพีจีเอทัวร์ ลูอิสได้ลงแข่งขันในรายการนี้ และทำสกอร์ขึ้นเป็นผู้นำในวันแรก แต่หลังจากจบวันแรก เกิดปัญหาทางสภาพอากาศ ทำให้ไม่สามารถแข่งขันต่อไปได้ จึงต้องจบการแข่งขันเพียงวันเดียว และยกตำแหน่งแชมป์ให้กับลูอิส แต่แชมป์นี้จะไม่ถูกนับเนื่องจากเป็นแชมป์อย่างไม่เป็นทางการ
ในปี 2008, ลูอิสจบการศึกษาจากมหาวิทยาลัยอาร์คันซอ โดยจบปริญญาตรี สาขาการเงินและการบัญชี
สู่การเล่นอาชีพ
ลูอิสเทิร์นโปรในปี 2008 เธอลงแข่งขันในแอลพีจีเอทัวร์ปี 2008 ทั้งหมด 7 รายการ และจบการแข่งขันใน 10 อันดับแรก 2 รายการ โดยทำเงินรางวัลไป 247,000 เหรียญ
ก่อนที่จะเข้าสู่การแข่งขันแอลพีจีเอทัวร์ในปี 2009 ลูอิสนั้นยังไม่ได้เป็นสมาชิกของแอลพีจีเอ แต่เธอก็สามารถผ่านการคัดเลือกเข้าไปเล่นในรายการ U.S. Women's Open ได้โดยการแข่งขันเพื่อควอลิฟายด์. ลูอิสพยายามอย่างมากเพื่อที่จะได้ทัวร์การ์ดของแอลพีจีเอทัวร์ โดยอาศัยการแข่งขันที่ได้รับเชิญจากสปอนเซอร์ แต่ก็ไม่สำเร็จ
ลูอิสตัดสินใจเข้าสู่การคัดเลือกผู้เล่นเข้าสู่แอลพีจีเอทัวร์ ในเดือนกันยายนที่แคลิฟอร์เนีย และสามารถผ่านเข้าสู่การคัดเลือกรอบสุดท้ายได้ในเดือนธันวาคม ที่ฟลอริดา จนในที่สุด เธอก็สามารถผ่านการคัดเลือก ให้เป็นผู้เล่นหน้าใหม่ของแอลพีจีเอทัวร์ ในปี 2009 ได้สำเร็จ ซึ่งเป็นปีเดียวกับ จีไย ชิน และ มิเชล วี
แชมป์แรกอย่างเป็นทางการของลูอิส ได้แก่รายการ Kraft Nabisco Championship ในปี 2011 ซึ่งเป็นรายการเมเจอร์ โดยเอาชนะ เจิ้ง หย่าหนี นักกอล์ฟหญิงมือ 1 ของโลกในขณะนั้นไป 3 สโตรก
ลูอิสเข้าร่วมการแข่งขัน โซลเฮม คัพ เป็นครั้งแรกในปี 2011 โดยทำคะแนนคัดเลือกมาเป็นอันดับที่ 2 ของทีมสหรัฐอเมริกา รองจาก คริสตี้ เคอร์
ในปี 2012 ลูอิส ชนะการแข่งขันแอลพีจีเอ 4 รายการ ทำให้เธอกลายเป็นผู้เล่นอเมริกันคนแรกที่ชนะรางวัลผู้เล่นแห่งปีของแอลพีจีเอทัวร์ หลังจากที่ เบ็ธ แดเนียล เคยทำไว้เป็นคนล่าสุดในปี 1994
ในวันที่ 17 มีนาคม 2013 ลูอิสชนะการแข่งขัน รายการ RR Donnelley LPGA Founders Cup ทำให้เธอสามารถแซง เจิ้ง หย่าหนี ขึ้นเป็นนักกอล์ฟหญิงมือ 1 ของโลกได้สำเร็จ ก่อนจะถูก อินบี ปาร์ค แซงขึ้นเป็นมือ 1 ของโลก ในวันที่ 15 เมษายน 2013 รวมเวลาที่ลูอิสได้เป็นนักกอล์ฟหญิงมือ 1 ของโลกทั้งหมด 4 อาทิตย์
แอลพีจีเอทัวร์ (7*)
สถิติการเพลย์ออฟ (0–1)
การแข่งขันที่เป็นเมเจอร์จะแสดงเป็น ตัวหนา * รายการแรกไม่ถูกนับอย่างเป็นทางการเนื่องจากแข่งขันเพียงรอบเดียว
ลิงก์
1985
อูว์โก โยริส
อูว์โก โยริส (Hugo Lloris; เกิด 26 ธันวาคม ค.ศ. 1986) เป็นนักฟุตบอลชาวฝรั่งเศส ปัจจุบันเล่นในตำแหน่งผู้รักษาประตูให้กับสโมสรฟุตบอลทอตนัมฮอตสเปอร์ในพรีเมียร์ลีกของอังกฤษ และฟุตบอลทีมชาติฝรั่งเศส
แหล่งข้อมูลอื่น
1986
อาสนวิหารฟลอเรนซ์
อาสนวิทหารฟลอเรนซ์ หรือขื่อเดิม อาสนวิหารนักบุญมารีแห่งบุษบา (Cattedrale di Santa Maria del Fiore; ; แปล: "Cathedral of Saint Mary of the Flower") เป็นอาสนวิหารในฟลอเรนซ์ ประเทศอิตาลี เริ่มก่อสร้างครั้งแรกในปี 1296 ด้วยสถาปัตยกรรมกอธิกโดยการออกแบบของอาร์โนลโฟ ดี กัมบิโอ และสร้างเสร็จสมบูรณ์ในปี 1436 ด้วยโดมของอาสนวิหารออกแบบโดยฟิลิปโป บรุเนลเลสกี ด้านนอกของบาซิลิกานั้นประกอบด้วยแผ่นหินอ่อนพอลีโครมสีชมพูและเขียวเฉดต่าง ๆ ส่วนฟะซาดจากศตวรรษที่ 19 ซึ่งสร้างด้วยสถาปัตยกรรมแบบกอธิกฟื้นฟู ออกแบบโดยเอมิลิโอ เดอ ฟาบริส
21 กันยายน
วันที่ 21 กันยายน เป็นวันที่ 264 ของปี (วันที่ 265 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 101 วันในปีนั้น
พระพุทธมหานวมินทรศากยมุนีศรีวิเศษชัยชาญ
พระพุทธมหานวมินทรศากยมุนีศรีวิเศษชัยชาญ หรือชื่อที่นิยมเรียกติดปากของคนในพื้นที่ว่า หลวงพ่อใหญ่ เป็นพระพุทธรูปปางมารวิชัยขนาดใหญ่ ประดิษฐานอยู่ ณ วัดม่วง ตำบลหัวตะพาน อำเภอวิเศษชัยชาญ จังหวัดอ่างทอง เป็นรูปปั้นที่สูงที่สุดในประเทศไทย จัดเป็นพระพุทธรูปที่ใหญ่ที่สุดในโลกองค์หนึ่ง
พระพุทธมหานวมินทรศากยมุนีศรีวิเศษชัยชาญ สร้างขึ้นโดยดำริของ พระครูวิบูลอาจารคุณ (เกษม อาจารสุโภ) เจ้าอาวาสองค์แรกของวัดม่วง เพื่อถวายแด่พระพุทธเจ้าและพระพุทธศาสนา โดยเริ่มก่อสร้างตั้งแต่วันที่ 9 มีนาคม พ.ศ. 2534 แล้วเสร็จเมื่อวันที่ 27 กรกฎาคม พ.ศ. 2550 ใช้ทุนทรัพย์ในการสร้างทั้งหมด 104,261,089.65 บาท จากการบริจาคของผู้มีจิตศรัทธา รวมเป็นระยะเวลากว่า 16 ปี โดยที่ พระครูวิบูลอาจารคุณนั้นได้ถึงแก่มรณกรรมไปเสียก่อนที่การก่อสร้างจะเสร็จด้วยโรคมะเร็ง ในวันที่ 7 มีนาคม พ.ศ. 2544 ณ โรงพยาบาลศิริราช แต่ก่อนที่ท่านจะมรณภาพ ท่านได้ให้ชื่อพระพุทธรูปว่า "พระพุทธมหานวมินทรศากยมุนีศรีวิเศษชัยชาญ" เป็นการอุทิศแด่พระบาทสมเด็จพระเจ้าอยู่หัวภูมิพลอดุลยเดช
พระพุทธมหานวมินทรศากยมุนีศรีวิเศษชัยชาญ มีความสูงจากฐานองค์พระถึงยอดเกศา 95 เมตร เทียบเท่ากับตึก 40 ชั้น และมีความกว้างของหน้าตัก 63.05 เมตร ซึ่งการเดินวนรอบองค์พระต้องใช้เวลากว่า 3 นาที
พระพุทธมหานวมินทรศากยมุนีศรีวิเศษชัยชาญ เป็นพระพุทธรูปที่สามารถมองเห็นได้จากระยะไกล นับเป็นพระพุทธรูปองค์สำคัญของวัดม่วงและจังหวัดอ่างทอง
พระคณาจารย์จีนธรรมวิริยาจารย์ (เย็นอี่)
พระคณาจารย์จีนธรรมวิริยาจารย์ (เย็นอี่) (仁意) เป็นพระภิกษุนิกายมหายาน ชาวไทยเชื้อสายจีนกวางตุ้ง ปัจจุบันท่านดำรงตำแหน่ง รักษาการเจ้าคณะใหญ่คณะสงฆ์จีนนิกายแห่งประเทศไทย รักษาการประธานคณะกรรมการสงฆ์จีนนิกาย รักษาการและรองเจ้าอาวาสวัดโพธิ์แมนคุณาราม เจ้าอาวาสวัดโพธิ์เย็น
ประวัติ
พระคณาจารย์จีนธรรมวิริยาจารย์ มีนามเดิมว่า วรวิทย์ โพธิถวิลเกียรติ ชาติภูมิเดิม แซ่ตั้ง มณฑลกวางตุ้ง พระคุณท่านเป็นบุตรของนายเซียฮั้ว แซ่ตั้ง กับ นางเกียวลั้ง แซ่ล้อ
ปาเลสไตน์ในเอเชียนเกมส์
ปาเลสไตน์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติปาเลสไตน์ เป็นผู้รับผิดชอบส่งนักกีฬาปาเลสไตน์เข้าร่วมการแข่งขัน ทีมชาติปาเลสไตน์ได้รับเหรียญรางวัลจากการแข่งขันทั้งหมด 0 เหรียญทอง 0 เหรียญเงิน 1 เหรียญทองแดง รวมทั้งสิ้น 1 เหรียญ
ยากูซ่า 5
ยากูซ่า 5 (龍が如く5 夢、叶えし者 (Ryū ga Gotoku 5: Yume, Kanaeshi Mono)) เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้าสำหรับเครื่องเพลย์สเตชัน 3 ตัวเกมภาคที่ห้าของซีรีส์เกม ยากูซ่า ตัวเกมเปิดตัวในเดือนธันวาคม 2012 ที่ประเทศญี่ปุ่นและได้วางจำหน่ายสำหรับอเมริกาเหนือ, ยุโรป และออสเตรเลียในฐานะดิจิทัลดาวน์โหลดบนเพลย์สเตชัน เน็ตเวิร์กในเดือนธันวาคม 2015 ตัวเกมฉบับรีมาสเตอร์วางจำหน่ายในฐานะเป็นส่วนหนึ่งของชุดรวม ยากูซ่ารีมาสเตอร์คอลเลกชัน โดยได้วางจำหน่ายที่ญี่ปุ่นบนเพลย์สเตชัน 4 ในวันที่ 20 มิถุนายน 2019 และทั่วโลกในวันที่ 11 กุมภาพันธ์ 2020 และได้วางจำหน่ายบนไมโครซอฟท์ วินโดวส์ และ เอกซ์บอกซ์วันในวันที่ 28 มกราคม 2021
ตัวเกมใช้เอนจินกราฟิคใหม่ซึ่งแตกต่างจากเกมเพลย์สเตชัน 3 ก่อนหน้าในซีรีส์ที่ได้รับการใช้ประโยชน์จากเอนจินเดียวกันตั้งแต่ รีวงะโกโตกุเคนซัน! และเป็นครั้งแรกในซีรีส์ที่สามารถตั้งค่าห้าแบบทั่วญี่ปุ่นพร้อมกับตัวละครหลักที่เล่นได้ห้าตัว
เขตดุสิต
ดุสิต เป็นหนึ่งในห้าสิบเขตของกรุงเทพมหานคร สภาพพื้นที่ประกอบไปด้วยแหล่งการค้า แหล่งที่อยู่อาศัยหนาแน่นมาก เขตทหาร แหล่งท่องเที่ยวเชิงประวัติศาสตร์และศิลปวัฒนธรรม นอกจากนี้ยังเป็นสถานที่ที่ตั้งรัฐสภา กระทรวงต่าง ๆ และพระราชวัง จึงทำให้เขตนี้มีลักษณะราวกับว่าเป็นเขตการปกครองส่วนกลางของประเทศไทย อนึ่ง ที่ทำการสำนักงานส่วนภูมิภาคและสำนักงานประจำประเทศไทย ขององค์การสหประชาชาติ และขององค์การระหว่างประเทศหลายองค์การ ก็อยู่ในพื้นที่เขตนี้
ที่ตั้งและอาณาเขต
เขตดุสิตตั้งอยู่ริมฝั่งซ้ายของแม่น้ำเจ้าพระยาหรือฝั่งพระนคร มีอาณาบริเวณติดต่อ ดังนี้
ประวัติศาสตร์
ใน พ.ศ. 2481 อำเภอบางซื่อซึ่งเป็นอำเภอชั้นนอกทางทิศเหนือ ได้ถูกยุบลงเป็นตำบลมาขึ้นกับอำเภอดุสิต และเนื่องจากทางอำเภอมีจำนวนประชากรและพื้นที่กว้างขวางมาก กระทรวงมหาดไทยจึงได้แยกตำบลสามเสนใน ตำบลมักกะสัน ตำบลทุ่งพญาไท ตำบลถนนเพชรบุรี และตำบลถนนพญาไท ไปรวมกับพื้นที่บางส่วนของอำเภอบางกะปิ เพื่อจัดตั้งเป็นอำเภอพญาไท ใน พ.ศ. 2509
ภายหลังได้มีการรวมจังหวัดธนบุรีและจังหวัดพระนคร เป็นนครหลวงกรุงเทพธนบุรี และเปลี่ยนเป็นกรุงเทพมหานครในเวลาต่อมา ซึ่งแบ่งพื้นที่ออกเป็นเขตและแขวงแทนอำเภอและตำบล อำเภอดุสิตจึงได้รับการเปลี่ยนแปลงฐานะเป็น เขตดุสิต มีหน่วยการปกครองย่อย 6 แขวง
ต่อมา ในพื้นที่เขตดุสิตมีประชากรเพิ่มมากขึ้นและยังมีพื้นที่กว้างขวาง ดังนั้น เพื่อให้หน่วยงานราชการสามารถดูแลได้อย่างรวดเร็วและทั่วถึง กรุงเทพมหานครจึงได้จัดตั้งสำนักงานเขตดุสิต สาขา 1 รับผิดชอบแขวงบางซื่อ ซึ่งได้มีประกาศกระทรวงมหาดไทยตั้งเป็นเขตบางซื่อ ในวันที่ 9 พฤศจิกายน พ.ศ. 2532
การแบ่งเขตการปกครอง
เขตดุสิตแบ่งเขตการปกครองย่อยออกเป็น 5 แขวง ได้แก่ หมายเลขที่หายไปปัจจุบันคือแขวงในเขตบางซื่อ
การคมนาคม
ถนน
สะพานข้ามแม่น้ำเจ้าพระยามี 1 สะพาน คือ
รถไฟ
แนวร่วมที่สอง
แนวร่วมที่สอง (Second United Front) เป็นแนวร่วมพันธมิตรระหว่างพรรคก๊กมินตั๋งและพรรคคอมมิวนิสต์จีน ในช่วงสงครามจีน-ญี่ปุ่นครั้งที่สอง ทั้งสองฝ่ายตกลงที่จะพักรบสงครามกลางเมืองจีน ในช่วงปี ค.ศ. 1937 จนถึง ค.ศ. 1946
เขตดุสิต
วัง
ซึ่งพระที่นั่งอัมพรสถาน พระราชวังดุสิต ปัจจุบันเป็นที่ประทับประจำของพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี
แนวร่วมที่สอง
ในช่วงที่ญี่ปุ่นยึดครองแมนจูเรีย นายพล เจียงไคเช็ค เห็นว่าพรรคคอมมิวนิสต์จะเป็นภัยอันตรายใหญ่หลวงในอนาคต เขาจึงได้ปฏิเสธความร่วมมือกับพรรคคอมมิวนิสต์เพื่อที่จะขับไล่กองทัพญี่ปุ่นออกจากจีน เมื่อวันที่ 12 ธันวาคม ค.ศ. 1936 นายพลของพรรคก๊กมินตั๋งสองนาย คือ จาง เสวียเหลียง และ หยาง หู่เฉิง ได้ลักพาตัวนายเจียงไคเช็คและบีบบังคับให้เขายอมร่วมมือกับพรรคคอมมิวนิสต์ ทั้งสองฝ่ายจึงได้ตกลงที่จะยอมสงบศึกและร่วมมือกันสู้รบกับกองทัพจักรวรรดิญี่ปุ่น
พรรคคอมมิวนิสต์จีนเป็นเพียงผู้ก่อตั้งแนวร่วมแต่เพียงในนาม เพราะกองกำลังคอมมิวนิสต์พบเจอกับกองทัพญี่ปุ่นเพียงน้อยครั้ง แต่ได้แสดงให้เห็นถึงประสิทธิภาพการรบแบบกองโจร การร่วมมือกันอย่างจริงจังระหว่างทั้งพรรคก๊กมินตั๋งกับพรรคคอมมิวนิสต์จีนอยู่ในระดับต่ำสุด แม้กระทั่งยังอยู่ใต้สภาวะพักรบกัน แต่ว่าทั้งสองพรรคก็ยังพยายามแข่งขันกันเพื่อแย่งชิงดินแดนของจีน
ดินแดนที่ถูกกองทัพญี่ปุ่นยึดครอง กองกำลังพรรคก๊กมินตั๋งและพรรคคอมมิวนิสต์ได้ใช้กลศึกเพื่อรบกันเอง กองกำลังพรรคคอมมิวนิสต์สามารถทำลายหรือดูดกลืนกองทัพฝ่ายชาตินิยมหรือขับไล่กองกำลังเหล่านั้นไปสู่กองทัพญี่ปุ่น เมื่อสงครามโลกครั้งที่สองสิ้นสุดลง พรรคคอมมิวนิสต์จีนก็มีอิทธิพลอย่างมากในภาคเหนือของประเทศจีน (ยกเว้น แมนจูกัว เท่านั้น)
Herpetospermum
Herpetospermum เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือ เทือกเขาหิมาลัย ถึงตอนกลางของจีนตอนใต้และตอนเหนือของเมียนมาร์
สปีชีส์ในสกุล ได้แก่:
โบเน็งไก
โบเน็งไกจัดขึ้นโดยกลุ่มของเพื่อนหรือเพื่อนร่วมงาน หรือได้รับการสนับสนุนจากบริษัทหรือสำนักงานธุรกิจสำหรับพนักงาน โบเน็งไกไม่ได้เป็นส่วนหนึ่งของการเฉลิมฉลองตรุษญี่ปุ่นซึ่งกินเวลาถึงวันที่ 3 มกราคม แต่เป็นวิธีส่งท้ายปีด้วยการเฉลิมฉลองเป็นกลุ่ม ประเพณีนี้เริ่มขึ้นในศตวรรษที่ 15 ในช่วงสมัยมูโรมาจิเพื่อเป็นการแสดงความขอบคุณ ในเวลานั้นงานเลี้ยงนี้เรียกว่าโนไก (納会, "ชุมนุมความสำเร็จอันยิ่งใหญ่") ในศตวรรษที่ 18 งานเลี้ยงกลายเป็นที่รู้จักในชื่อโบเน็งไกหรืองานเลี้ยงสิ้นปี
โบเน็งไก ถือกันว่าว่าเป็นเวลาสำหรับบูเรโก (無礼講) หรือการปล่อยผมสยายและไม่ถือกันเกี่ยวกับความสัมพันธ์อย่างเป็นทางการระหว่างเจ้านาย/ลูกจ้างหรือการแบ่งชั้นยศและอายุ
เมื่อองค์กรธุรกิจตัดสินใจที่จะมีโบเน็งไก จะคำนึงถึงหลายสิ่งหลายอย่างก่อนที่จะวางแผนจัดงานเลี้ยง ข้อกังวลบางประการคือพนักงานและผู้บริหารที่เข้าร่วมงานเลี้ยงต้องมีจำนวนพอสมควรและต้องพยายามจำกัดค่าใช้จ่ายทั่วไปไม่เกิน 5,000 เยนต่อคน ทั้งนี้เพื่อให้ครอบคลุมค่าใช้จ่ายของงานเลี้ยงและเพื่อที่พนักงานจะได้เข้าร่วมงานเลี้ยงที่ไม่แพงจนเกินไป บริษัทบางแห่งออกค่าใช้จ่ายทั้งหมดของงานเลี้ยงและในบางครั้งอาจเลือกที่จะไม่จัดงานเลี้ยงที่ร้านอิซากายะ (ร้านอาหารและเครื่องดื่มที่มักใช้เป็นที่จัดงานโบเน็งไก) และจัดงานเลี้ยงในสถานที่ธุรกิจแทนเพื่อให้ประหยัดค่าใช้จ่ายได้มาก
ประวัติ
ตั้งแต่ช่วงปลายศตวรรษที่ 16 งานเลี้ยงสังสรรค์ถูกจัดขึ้นโดยมีจุดประสงค์คล้ายกับงานโบเน็งไกในยุคปัจจุบัน ในวันที่ 30 ธันวาคม กลุ่มขุนนางซามูไรจะรวมตัวกันเพื่อทำสิ่งที่เรียกว่า "การลืมประจำปี" ประกอบด้วยกิจกรรมของชนชั้นสูงทั่วไป เช่น การเขียนและท่องบทกวี และตามด้วยงานเลี้ยงขนาดใหญ่ งานเลี้ยงเช่นนี้ไม่ใช่เรื่องสามัญในหมู่ประชาชนทั่วไปของญี่ปุ่น จนกระทั่งมีการยกเลิกระบอบการปกครองแบบศักดินาในปลายศตวรรษที่ 19 ในช่วงเวลาเดียวกัน เรื่องราวที่เขียนโดยนักเขียนชาวญี่ปุ่น สึโบอูจิ โชโย ชื่อ โบเน็งไก (忘年会) ได้รับการตีพิมพ์ในหนังสือพิมพ์ บรรยายถึงงานเลี้ยงรูปแบบนี้ ซึ่งประกอบด้วยการพูดคุยอย่างอึกทึกครึกโครม การดื่มอย่างมากมาย และเกอิชาผู้ให้ความบันเทิง ในญี่ปุ่นยุคหลังสงคราม "ระบบการจ้างงานตลอดชีพ" ที่จัดตั้งขึ้นโดยบริษัทบางแห่งได้รวมเอากิจกรรมที่บริษัทจัดขึ้นจำนวนมาก โดยงานหนึ่งมักจะเป็นงานโบเน็งไกสิ้นปีในเดือนธันวาคม
ปัญญา ถนอมรอด
ประวัติ
ปัญญาเกิดที่อำเภอบางบ่อ จังหวัดสมุทรปราการ จบการศึกษานิติศาสตรบัณฑิต (เกียรตินิยมดี) มหาวิทยาลัยธรรมศาสตร์ เมื่อ พ.ศ. 2513 เนติบัณฑิต (สอบได้อันดับที่ 3) สำนักอบรมศึกษากฎหมายแห่งเนติบัณฑิตยสภา หลังจบการศึกษา รับราชการตุลาการ เป็นผู้ช่วยผู้พิพากษา (สอบได้อันดับที่ 1) เมื่อ พ.ศ. 2516 ได้รับแต่งตั้งเป็นผู้พิพากษา ที่ศาลจังหวัดเชียงใหม่ ได้รับแต่งตั้งเป็นผู้พิพากษาหัวหน้าศาลจังหวัดน่าน ตำแหน่งบริหารเคยเป็นรองอธิบดีผู้พิพากษาศาลแพ่ง, ประธานแผนกคดีพาณิชย์และเศรษฐกิจในศาลฎีกา และรองประธานศาลฎีกา
ปัญญา ถนอมรอด ดำรงตำแหน่งประธานศาลฎีกาเมื่อวันที่ 1 ตุลาคม พ.ศ. 2549 สืบต่อจากชาญชัย ลิขิตจิตถะ ภายหลังรัฐประหารในประเทศไทย พ.ศ. 2549 ได้รับแต่งตั้งเป็นประธานคณะตุลาการรัฐธรรมนูญ ซึ่งในคดียุบพรรคการเมือง พ.ศ. 2549 ปัญญามีคำพิพากษาส่วนตนให้ยุบพรรคไทยรักไทย แต่ไม่ตัดสิทธิทางการเมืองของกรรมการบริหารพรรค 111 คน
ปัจจุบันเป็นอาจารย์ผู้บรรยาย วิชา ค้ำประกัน จำนอง จำนำ ณ สำนักอบรมศึกษากฎหมายแห่งเนติบัณฑิตยสภา ในพระบรมราชูปถัมภ์
ปัญญาดำรงตำแหน่งประธานศาลฎีกาถึงวันที่ 30 กันยายน พ.ศ. 2550 กระทั่งพ้นวาระเนื่องจากเกษียณอายุราชการ นอกจากนั้น ปัญญาได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกาตั้งแต่ พ.ศ. 2546 ถึงปัจจุบัน
ท็อปไลน์มิวสิค
ท็อปไลน์มิวสิค (Topline Music) เป็นค่ายเพลงลูกทุ่งหมอลำและชุดบันทึกการแสดงสดของคณะเสียงอิสาน บริหารค่ายโดย ทวีชัย จริยะเอี่ยมอุดม
ประวัติของค่าย
บริษัท ท็อปไลน์มิวสิค ก่อตั้งขึ้นเมื่อกลางปี พ.ศ. 2532 จากการแยกตัวของค่ายเพลงมิวสิกไลน์ (ในเครือโรต้า) โดยทำหน้าที่สร้างสรรค์ ผลิต โปรโมท และจัดจำหน่ายเพลงในนามบริษัท "ไดมอนด์ สตูดิโอ" (Diamond Studio) คนส่วนใหญ่จึงรู้จักและเรียกชื่อค่ายนี้ว่า "ท็อปไลน์-ไดมอนด์" (Topline-Diamond) นับแต่นั้นมา และจะพ่วงด้วยคำว่า อยู่แล้ว เมื่อมีการโฆษณาผลงานเพลงทุกชุด
ศิลปินของค่ายเพลงท็อปไลน์ในยุคแรก เป็นศิลปินเพลงแนวสตริง เพื่อชีวิต และลูกทุ่ง อาทิ คันไถ, ดิเรก อมาตยกุล, เทียรี่ เมฆวัฒนา, พิงค์แพนเตอร์ รวมถึง พุ่มพวง ดวงจันทร์ หลังจากพุ่มพวงเสียชีวิตลง ท็อปไลน์จึงเน้นผลิตเพลงแนวลูกทุ่งและหมอลำเป็นหลักจนกระทั่งถึงปัจจุบัน  มีศิลปินที่มีชื่อเสียงโดดเด่น อาทิเช่น คณะเสียงอิสาน (นำโดย นกน้อย อุไรพร, ลูกแพร อุไรพร, ปอยฝ้าย มาลัยพร, คำมอส พรขุนเดช), เฉลิมพล มาลาคำ, ยิ่งยง ยอดบัวงาม, ร็อกแสลง และ รุ่ง สุริยา
มงแซเญอร์
ในภาษาฝรั่งเศส มงแซเญอร์ (Monseigneur) เป็นคำนำหน้าชื่อและคำเรียกมุขนายก อัครมุขนายก พระคาร์ดินัล และเจ้าชาย ชาวโรมันคาทอลิกในประเทศไทยแปลคำนี้ว่าพระคุณเจ้า มักใช้ในการสนทนาหรือการเขียน
วอลเลย์บอลชายชิงแชมป์นอร์เซกา 1971
วอลเลย์บอลชายชิงแชมป์นอร์เซกา 1971 (1971 Men's NORCECA Volleyball Championship) เป็นครั้งที่สองของการแข่งขัน ระหว่างวันที่ 17–22 สิงหาคม ณ ฮาวานา, คิวบา
22 กันยายน
วันที่ 22 กันยายน เป็นวันที่ 265 ของปี (วันที่ป 266 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 100 วันในปีนั้น
สาวร็อคบรรเลงโลก!!
สาวร็อคบรรเลงโลก!! (Show by Rock!!) เป็นวิดีเกมมือถือแนวจังหวะ พัฒนาโดยบริษัท Geechs ร่วมกับ Sanrio เป็นโปรเจกต์แฟรนไชส์แรกของ Sanrio ที่มีกลุ่มเป้าหมายเป็นกลุ่มประชาชนที่อายุมากและเป็นแฟรนไชส์แรกที่เกี่ยวกับดนตรี เกมเปิดตัวเมื่อวันที่ 30 กรกฎาคม พ.ศ. 2566 สำหรับระบบปฏิบัติการ iOS และวันที่ 27 มิถุนายน พ.ศ. 2559 สำหรับระบบปฏิบัติการ Android ในเดือนมกราคม พ.ศ. 2561 บริษัทผู้พัฒนาเกมได้เปลี่ยนจาก Geechs เป็น Edia จนกระทั่งสิ้นสุดในการให้บริการในวันที่ 26 ธันวาคม พ.ศ. 2562 ภายหลังเกมภาคต่อของเกมต้นฉบับได้รับการพัฒนาโดยบริษัท Now Production และเผยแพร่โดย Square Enix ในเดือนมีนาคม พ.ศ. 2564 ในทุกแพลตฟอร์มมือถือ
Show by Rock!! ได้รับการดัดแปลงเป็นอนิเมะสี่ฤดูกาล อนิเมะสองฤดูกาลแรกผลิตโดยสตูดิโอ Bones และเป็นอนิเมะฉายรอบดึกเรื่องแรกที่อิงจากตัวละครหรือแฟรนไชส์ของ Sanrio ฤดูกาลที่ 1 ออกอากาศระหว่างเดือนเมษายนถึงมิถุนายน พ.ศ. 2558 ทางช่อง Tokyo MX อนิเมะสั้นออกอากาศระหว่างเดือนกรกฎาคมถึงเดือนกันยายน พ.ศ. 2559 ฤดูกาลที่ 2 ออกอากาศระหว่างเดือนตุลาคมถึงธันวาคม พ.ศ. 2559 ฤดูกาลที่สามผลิตโดย Kinema Citrus ออกอากาศระหว่างเดือนมกราคมถึงมีนาคม พ.ศ. 2564 ฤดูกาลที่ 4 ออกอากาศระหว่างเดือนมกราคมถึงมีนาคม พ.ศ. 2564 มังงะดัดแปลงของฤดูกาลแรกเริ่มตีพิมพ์ในนิตยสาร Young Ace ของสำนักพิมพ์ Kadokawa Shoten ในเดือนกรกฎาคม พ.ศ. 2564
Heptaptera
Heptaptera เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ยุโรปตะวันออกเฉียงใต้ถึงอิหร่าน
สปีชีส์ในสกุล ได้แก่:
แขวงคลองถนน
คลองถนน เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลาง ที่ดินประเภทพาณิชยกรรม และที่ดินประเภทสถาบันราชการ
ที่ตั้งและอาณาเขต
แขวงคลองถนนตั้งอยู่ทางทิศตะวันตกของเขตสายไหม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
การคมนาคม
ทางสายหลักในพื้นที่แขวงคลองถนน ได้แก่
ทางสายรองและทางลัดในพื้นที่ ได้แก่
แขวงทุ่งครุ
ทุ่งครุ เป็นท้องที่การปกครองระดับแขวงหนึ่งในสองแห่งของเขตทุ่งครุ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย
ที่ตั้งและอาณาเขต
แขวงทุ่งครุมีอาณาเขตติดต่อกับเขตการปกครองข้างเคียงดังต่อไปนี้
การคมนาคม
ถนนสายหลักในพื้นที่แขวงทุ่งครุ ได้แก่ ส่วนถนนสายรองและทางลัด ได้แก่
เส้นแบ่ง (มุทราศาสตร์)
เส้นแบ่ง (Line) ในมุทราศาสตร์ “เส้นแบ่ง” เป็นองค์ประกอบหนึ่งที่ใช้ในการแบ่งโล่ (division of the field) และการสร้างลายตรา (variations of the field) และ เครื่องหมาย (charges) ที่ใช้ในมุทราศาสตร์ ที่ตามปกติจะเป็นเส้นตรง แต่อาจจะมีหลายรูปหลายแบบ (การกำหนดชนิดของ “เส้นแบ่ง” บางครั้งต้องเป็นไปอย่างระมัดระวังระหว่างเส้นแบ่งตามธรรมเนียมที่ใช้กันมาและเส้นแบ่งที่แปลกออกไป และการแยกระหว่าง “เส้นแบ่ง” และ “เครื่องหมาย” เช่นในนิยาม “a mount [or triple mount] in base” (“เนิน [หรือเนินสามเนิน] ตอนล่าง”) หรือโดยเฉพาะในมุทราศาสตร์เยอรมันที่ใช้หยักเชิงเทินจากกำแพงเมืองในการเป็น “เส้นแบ่ง” หรือ “เครื่องหมาย”)
ในสกอตแลนด์การใช้เส้นแบ่งมักจะใช้ในการแต่งเติมขอบโล่ (หรือเรขลักษณ์อื่นๆ) เพื่อให้ทำให้ตราเป็นเอกลักษณ์ (cadency) จากตราของประมุขเจ้าของตราอาร์มหลัก
ตัวอย่างแสดงเส้นแบ่งชนิดต่างๆ
แต่ละเส้นแบ่งตามตัวอย่างข้างล่างก็จะนิยามว่า “Per fess _______ argent and gules” (“แบ่งขวาง _______ สีเงินและสีแดง” (นิยามสีท่อนบนก่อนท่อนล่าง))
พัทยาปาร์ค
พัทยาปาร์ค เป็นรีสอร์ทในเมืองพัทยา จังหวัดชลบุรี ที่ประกอบด้วยโรงแรม สวนสนุก สวนน้ำ หอคอย
รถไฟเหาะ
สวนสนุกพัทยาปาร์ค มีรถไฟเหาะทั้งหมด 2 เครื่อง ถูกพัฒนาและสร้างขึ้นโดยทางสวนสนุกเอง ซึ่งมีการใช้โนวฮาวจากบริษัทผู้ผลิตเครื่องเล่นหลากหลายบริษัทในการผลิต
เครื่องเล่นบนหอคอย
เครื่องเล่นบนหอคอยพัทยาปาร์ค เป็นเครื่องเล่นที่ออกแบบและพัฒนาเองโดยสวนสนุก ตั้งอยู่บนชั้น56 ของหอคอย หรือ 170 เมตรจากพื้นดิน ประกอบด้วย 3 เครื่องเล่น ซึ่งเป็นทางเลือกสำหรับนักท่องเที่ยวในการลงจากหอคอย
เครื่องเล่น
สวนสนุกพัทยาปาร์ค มีเครื่องเล่นทั้งหมด 8 เครื่องเล่น {| class="wikitable sortable" ! style="width:14em;" | เครื่องเล่น ! รูปภาพ ! style="width:11em;" | ผู้ผลิต ! คำบรรยาย ! style="text-align:center" style="width:5em;" |สถานะ Tower Shot Monorail Mixer
Galleon Demolition Derby Family Swinger Samba Tower พร้อมกับหมุนแขนไปรอบๆแกนกลาง ผู้เล่นสามารถหมุนกอนโดลาที่ตัวเองนั่งไปรอบๆได้ Musical Carousel
บักฟาสต์แอบบีย์
บักฟาสต์แอบบีย์ (Buckfast Abbey) เป็นอาราม คณะเบเนดิกตินนิกายโรมันคาทอลิกที่ตั้งอยู่ที่เมืองบักฟาสต์ลีห์ในเทศมณฑลเดวอน อังกฤษ ที่อุทิศให้พระแม่มารีย์ บักฟาสต์แอบบีย์ก่อตั้งขึ้นเป็นครั้งแรกเมื่อปี ค.ศ. 1018 และเปลี่ยนไปอยู่ภายใต้การบริหารของคณะซิสเตอร์เชียน ตั้งแต่ปี ค.ศ. 1147 จนกระทั่งมาถูกทำลายลงเมื่อมีการยุบอารามในคริสต์ศตวรรษที่ 16 ในรัชสมัยของสมเด็จพระเจ้าเฮนรีที่ 8 เมื่อมาถึงปี ค.ศ. 1882 ก็เริ่มมีนักพรตกลับมาอาศัยขึ้นอีกครั้ง และในปัจจุบันบักฟาสต์แอบบีย์เป็นอารามของคณะเบเนดิกติน
การตีโฉบฉวยที่คาบานาตวน
การตีโฉบฉวยที่คาบานาตวน (Filipino: Pagsalakay sa Cabanatuan), ยังเป็นที่รู้จักกันคือ การตีโฉบฉวยครั้งใหญ่ (Filipino: Ang Dakilang Pagsalakay), เป็นการช่วยเหลือแก่เชลยศึกฝ่ายสัมพันธมิตรและพลเรือนจากค่ายของญี่ปุ่นที่อยู่ใกล้กับเมืองคาบานาตวนในประเทศฟิลิปปินส์ เมื่อวันที่ 30 มกราคม ค.ศ. 1945 ในช่วงสงครามโลกครั้งที่สอง โดย หน่วยจู่โจมกองทัพบกสหรัฐ หรือหน่วยเรนเจอร์ ลูกเสือแอละโม และ กองโจรชาวฟิลิปปินส์ซึ่งปลดปล่อยได้มากกว่า 500 คนจากค่ายเชลยศึก